કેન્દ્રમાં ભારતીય જનતા પાર્ટીની સરકાર રચાયા પછીનું મોદી સરકારનું પ્રથમ બજેટ નાણાંમંત્રી અરુણ જેટ્લી દ્વારાં આજે સંસદમાં રજુ થયું.અત્યાર સુધી ભાજપનાં ચુંટણી પ્રચારમાં ભારતનાં વિકાસની અને સારાં દિવસો આવશે તેવી વાતો થઈ,ત્યારબાદ ભાજપનાં ચુંટણી ઢંઢેરામાં પણ ભારતનાં વિકાસ માટેનાં વચનો અપાયા,પરંતુ મોદી સરકારનાં આ પ્રથમ બજેટ દ્વારાં એ વાત સાબીત થાય છે કે અત્યાર સુધી ભાજપ દ્વારા જે વચનો અપાયા તે વચનો પુરાં કરવા માટે આ સરકાર પુરે પુરી કટીબધ્ધ છે.પહેલી નજરે બજેટ જોતાં જ ખ્યાલ આવે કે આ એક અર્થપુર્ણ અને લાંબાગાળાનાં વિઝન સાથેનું સકારાત્મક બજેટ છે.ખુબ જ ટુંકાગાળામાં તૈયાર થયેલાં આ બજેટમાં સરકારે નીતિલક્ષી નિર્ણયો દ્વારાં અર્થતંત્ર ને વેગ મળે,મોંઘવારી ઘટે અને છેવાડાનાં માનવીનો પણ વિકાસ થાય તેવાં પગલાંઓ લીધાં છે.આ બજેટ માટે સરકાર અભીનંદન ને પાત્ર છે.